CELEX: 62021TN0179
Language: fi
Date: 2021-03-31 00:00:00
Title: Asia T-179/21: Kanne 31.3.2021 – QN v. komissio

31.5.2021   
            
            
               FI
            
            
               Euroopan unionin virallinen lehti
            
            
               C 206/38
            
         
      Kanne 31.3.2021 – QN v. komissio
      (Asia T-179/21)
      (2021/C 206/46)
      Oikeudenkäyntikieli: englanti
      
         Asianosaiset
      
      
         Kantaja: QN (edustajat: asianajajat L. Levi ja N. Flandin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kantajan arviointikertomuksen vuodelta 2019
               
            
                  —
               
               
                  toissijaisesti kumoamaan kantajan arviointikertomuksen siltä osin kuin siihen sisältyy riidanalaisia huomautuksia
               
            
                  —
               
               
                  myös ja siltä osin kuin se on tarpeen kumoamaan vastaajan päätöksen, jolla hylätään kantajan henkilöstösääntöjen 90 artiklan 2 kohdan nojalla vuoden 2019 arviointikertomuksesta tekemä valitus
               
            
                  —
               
               
                  määräämään korvausta kantajalle aiheutuneesta henkisestä kärsimyksestä ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja rikkoi velvollisuuttaan asettaa tavoitteet arviointikertomuksessa. Kantaja väittää myös, että vastaaja teki ilmeisen arviointivirheen ja rikkoi huolenpitovelvollisuuttaan sekä loukkasi hyvän hallinnon periaatetta.
               
            
                  2)
               
               
                  Toinen kanneperuste, joka perustuu siihen, että vastaaja rikkoi henkilöstösääntöjen 43 artiklaa, rikkoi vastaajan 16.12.2013 tekemän päätöksen (1) 7 artiklan 3 kohtaa ja vastaajan sisäisiä ohjeita arvioijille (2). Kantaja väittää myös, että vastaaja teki ilmeisiä arviointivirheitä ja väärinkäytti harkintavaltaansa. Väitetään myös, että vastaaja rikkoi huolenpitovelvollisuuttaan ja velvollisuuttaan hyvään hallintoon.
               
            
                  3)
               
               
                  Kolmas kanneperuste, joka perustuu siihen, että vastaaja rikkoi Euroopan unionin perusoikeuskirjan 41 artiklan 1 kohtaa. Kantaja väittää myös, että vastaaja rikkoi objektiivisuutta ja puolueettomuutta koskevia sääntöjä.
               
            
                  4)
               
               
                  Neljäs kanneperuste, joka perustuu siihen, että vastaaja rikkoi SEUT 296 artiklan 2 kohtaa. Kantaja väittää myös, että vastaaja rikkoi henkilöstösääntöjen 25 artiklan 2 kohtaa ja Euroopan unionin perusoikeuskirjan 41 artiklan 2 kohtaa. Väitetään myös, että vastaaja rikkoi perusteluvelvollisuuttaan.
               
            
         (1)  Henkilöstösääntöjen 43 artiklan ja 44 artiklan ensimmäisen kohdan täytäntöönpanoa koskevista yleisistä säännöksistä 16.12.2013 tehty komission päätös [C(2013) 8985 final].
      
         (2)  Komission sisäinen ohje ”Rakentava vuoropuhelu ja oikeudenmukainen kertomus: ohjeita arvioijille”.